2016 yil 23 noyabrida Qozog‘iston poytaxti Ostona shahrida QR mudofaa vaziri general-polkovnik Saken Jasuzakov O‘zbekiston Respublikasi Bosh shtabi Bosh boshqarmasi rahbari polkovnik Farxod Shermatovni qabul qildi. Bu haqda Qozog‘iston mudofa vazirligi saytida xabar qilingan. Ikki tomonlama uchrashuvda, qozoq-o‘zbek harbiy va harbiy-texnik hamkorligining dolzarb va istiqbolli yo‘nalishlari bo‘yicha fikr almashilgan. Jasuzakov mudofaa va xavfsizlik, yangi tahdidlarga operativ javob berish, ekstremistik va terroristik faoliyatlarning yangi turlariga qarshi kurash sohalarida ikki tomonlama munosabatlarni yanada rivojlantirish muhimligiga e’tibor qaratgan. Bundan tashqari, QR mudofaa vazirligi rahbari maxsus harbiy bo‘linmalarning «Altyn Үkі» nomli xalqaro musobaqasi va «ArMI-2017» xalqaro armiyalar tanlovini ham xotirlab, O‘zbekiston armiyasi vakillarini ushbu musobaqalarda qatnashishga chaqirgan.